ΓΡΑΠΤΗ ΕΡΩΤΗΣΗ E-0984/02

υποβολή: Cristiana Muscardini (UEN) προς την Επιτροπή

(15 Απριλίου 2002)

Θέμα: Κοινοτικές οδηγίες για τα χρησιμοποιημένα ορυκτέλαια

Το Άρθρο 3, παράγραφος 1, της Οδηγίας 75/439/ΕΟΚ(1), η οποία τροποποιήθηκε από την Οδηγία 87/101/ΕΟΚ(2), αναφέρει: εφόσον δενπάρχουν εμπόδια τεχνικής, οικονομικής και οργανωτικής φύσης, τα κράτη μέλη λαμβάνουν τα αναγκαία μέτρα ώστε να δίδεται προτεραιότητα στην κατεργασία των χρησιμοποιημένων ορυκτελαίων με αναγέννηση. Δυστυχώς, η οδηγία αυτή δεν έχει ως σήμερα εφαρμοστεί από τα κράτη μέλη τα οποία δεν διασφαλίζουν ότι τα ορυκτέλαια, αντί να καταστρέφονται, θα επναχρησιμοποποιούνται μετά από κατεργασία με αναγέννηση.

Με δεδομένη την κατάσταση αυτή, μπορεί η Επιτροπή:

1. να δώσει στοιχεία όσον άφορά το βαθμό στον οποίο η προαναφερθείσα οδηγία εφαρμόζεται σήμερα·

2. να μας πει εάν δεν θεωρεί ότι, λαμβάνονταςπόψη τις επιπτώσεις που η επιλογή αυτή συνεπάγεται για το περιβάλλον και τη δημόσιαγεία, επιβάλλεται η εκπόνηση αποτελεσματικότερων μέτρων που θα στοχεύουν στην προώθηση της κατεργασίας των χρησιμοποιημένων ορυκτελαίων με αναγέννηση, αντί για την καταστροφή τους·

3. να μας πει εάν γνωρίζει κατά πόσον έχουν πραγματοποιηθεί μελέτες όσον αφορά την αναγέννηση ορυκτελαίων και τη δυνατότηταλοποιήσής της από πλευράς κόστους-ωφέλειας, και εάν ναι, μπορεί να μας γνωστοποιήσει τα σχετικά αποτελέσματα·

(1) ΕΕ L 194 της 25.7.1975, σελ. 23.

(2) ΕΕ L 42 της 12.2.1987, σελ. 43.

Απάντηση της κας Wallstrm εξ ονόματος της Επιτροπής

(23 Μαΐου 2002)

1. Η Επιτροπή, δυνάμει τωνποχρεώσεών της που απορρέουν από το άρθρο 5 της οδηγίας του Συμβουλίου 91/692/ΕΟΚ της 20ής Δεκεμβρίου 1991, για την τυποποίηση και τον εξορθολογισμό των εκθέσεων που αφορούν την εφαρμογή ορισμένων οδηγιών για το περιβάλλον(1), (μεταξύ αυτών και η οδηγία 75/439/ΕΟΚ της 16ης Ιουνίου 1995 για τη διάθεση των χρησιμοποιημένων ορυκτελαίων), εκπονεί την έκθεση της Επιτροπής προς το Κοινοβούλιο και το Συμβούλιο περί της εφαρμογής διαφορών οδηγιών για τα απόβλητα. Η έκθεση θα βασίζεται σε πληροφορίες πουπεβλήθησαν από τα κράτη μέλη ως απάντηση σε ορισμένα ερωτηματολόγια για την περίοδο 1998-2000. Ειδικότερα, στην έκθεση θα ανακεφαλαιώνονται οι πληροφορίες οι σχετικές με την τρέχουσα διαχείριση των χρησιμοποιημένων ορυκτελαίων. Επιπλέον, η Επιτροπή μόλις τελείωσε μία μελέτη για τη διάθεση χρησιμοποιημένων ορυκτελαίων στην οποία παρέχονται στοιχεία για τις τρέχουσες πρακτικές των κρατών μελών. Η μελέτη Critical review of existing studies and life cycle analysis on the regeneration and incineration of waste oils, μπορεί να ληφθεί από τη σελίδα της Επιτροπής στο Δίκτυο, στην εξής διεύθυνση URL: http://www.europa.eu.int/comm/environment/waste/waste_oil.htm

2. Η Επιτροπή εργάζεται δραστήρια στον φάκελο αυτόν και προτίθεται να επανεξετάσει την οδηγία για τη διάθεση των χρησιμοποιημένων ορυκτελαίων ώστε να την προσαρμόσει στην τεχνική και επιστημονική πρόοδο. Ωστόσο, λόγω άλλων πιο επιτακτικών προτεραιοτήτων η Επιτροπή δεν πρόκειται να καταθέσει μια τέτοια πρόταση κατά τη διάρκεια του 2002.

3. Αν και δεν πρόκειται για εμπεριστατωμένη ανάλυση κόστους — ωφελείας, η προαναφερόμενη μελέτη περιλαμβάνει στοιχεία περί του κόστους αναγέννησης των ορυκτελαίων και στοιχεία περί της οικονομικής σκοπιμότητας του έργου. Η Επιτροπή δεν γνωρίζει ανπάρχει κάποια άλλη πλήρης μελέτη κόστους-ωφελείας σχετικά με το θέμα αυτό.

(1) ΕΕ L 377 της 31.12.1991.